Datter midshandlet gennem fire år Pigens mor og stedfar skal i følge anklageskriftet have mishandlet pigen gennem fire år ved slå hende med bøjler, hundelænker og andre genstande. Pigen skulle være blevet holdt under vand i et badekar så hun nær var druknet. I retten i dag onsdag, mente moderen at pigens påstande er ren fantasi. Leget ude een gang En nabo udtaler til TV2/Nord, at han kun har set datteren ude og lege én gang på de tre år familierne har været naboer. Grov vold og frihedsberøvelse Et ægtepar fra Mou er i dag tiltalt i Retten i Aalborg for grov vold og frihedsberøvelse af den 13-årige pige. Parret flyttede i september 2005 fra Helsingør til Mou. Tvangsfjernelse var i gang Helsingør Kommune gjorde den daværende Sejlflod Kommune opmærksom på, at den var i færd med at tvangsfjerne datteren. Men der skulle gå yderligere to et halvt år, inden Aalborg Kommune tvangsfjernede datteren. Naboer gav også besked Og det selv om også flere naboer gjorde kommunen opmærksom på pigen blev mishandlet. - Vi talte om det i familien, og vi kontaktede kommunen, men har ikke hørt mere, siger Marianne Kofoed. Endnu en nabo En anden nabo fortæller at han gennem det høje plankeværk omkring huset overhørte, at datteren blev slået. Også han så hende lave havearbejde i dårligt vejr, blive kommanderet med og meget andet. Også han kontaktede kommunen. Det er halvandet år siden. At der alligevel skulle gå to et halvt år fra familien flyttede til Mou, inden kommunen i april sidste år greb ind og tvangsfjernede datteren har rystet Marianne Kofoed. - Men at der ikke er sket noget før, er helt forfærdeligt, siger hun. Kommunen erkender Og formanden for Aalborg Kommunens børne- og Ungeudvalg Lars Bang Jensen (S) erkender, at kommunen har været for langsom. - Det er forstemmende, at der er gået så lang tid. Det er klart ikke godt nok, siger han.

Opsummering:
Moderen der er tiltalt for grov vold og frihedsberøvelse mod sin datter, benægter pigens anklager. Nabo har kun set datteren lege ude én gang indenfor tre år.